Det er ikke rart vi søker til pornoen | Ulrikke Falch

Ulrikke Falch (20)

7. mars 2017 21:15 Sist oppdatert 8. mars 2017

Jeg begynte selv å se på porno som syvåring, skriver Ulrikke Falch. Illustrasjon: Siri Frøystein (19), foto: Privat

Si ;D-innlegg: Mens skolen svikter, lærer unge gutter at kvinner er noen som vil ha dem. Gjerne i baksetet eller over skrivebordet.

Si ;D-innlegg

Dette er et Si ;D-innlegg. Meninger i teksten står for skribentens regning. Innlegg kan sendes Dette er et Si ;D-innlegg. Meninger i teksten står for skribentens regning. Innlegg kan sendes hit

For et halvt år siden hadde jeg ikke hørt om voldtektskultur.

For meg var det vanskelig å forstå at det eksisterte normalisering av voldelig sex, at vold kunne være sexy og at porno faktisk la grunnlag for seksualitet. Men så innså jeg logikken idet.

Jeg begynte selv å se på porno som syvåring.

Tidlig på morgenen, før skolen startet, plasserte jeg meg foran den stasjonære PC-en med et teppe over, slik at den som mulig kom inn i rommet, ikke kunne se hva jeg så på.

Det første søkeordet jeg tastet inn, var porno. Og der åpnet det seg et helt nytt univers. «Big c***», «pregnant lady getting f*** in the backseat of my car», «asian girls», hentai- porno, dyreporno.

Jeg var syv år og søkte opp noen fete titler som eksisterer på internettet:

- «Three men and a little w****»

- «Intercourse with a vampire»

- «First time with daddy»

- «Is it okey that she's my step daugheter 1» og oppfølgerne 2, 3, 4, 5, 6, og 7.

Får ikke noe ut av det

Jeg kan ikke huske hvor interessen for porno oppstod. Om mulig var det at det ikke var noen som fortalte meg om sex, og at jeg hadde hørt at Jakob i klassen hadde tatt på Julie sin tiss da han overnattet, og at jeg lurte på hvordan det fungerte?

Hvordan har man sex? Hva er sex? Hva liker jeg? Hva liker menn? Jeg var en syvåring med store spørsmål, altså...

Det er sikkert noen som leser denne teksten som har fått forespørselen «kan jeg komme i ansiktet ditt?»

Dette innlegget fra Ulrikke Falch ble godt lest:

Derfor ble jeg nysgjerrig på hva menn kunne finne opphissende ved denne såkalte «money-shotten». Jeg leste at menn kunne tenne på å undertrykke sin partner, at menn tente på at de kunne se partnerens ansikt idet han kom.

Men jeg vil være så frekk å påstå at kvinner ikke opplever særlig mye tilfredsstillelse av en porsjon sperm i håret.

Jeg spurte kompiser om hva som var opphissende med å komme en jente i ansiktet. De fleste kunne ikke svare, så jeg la frem noen teorier: Var det det kontrollerende, undertrykkende aspektet? Likte du å se jenta i øynene?

Det riktige svaret er at dette er en pornografisk fremstilling av tilfredsstillelse. Det var ikke en mann som ved uhell kom over dama sitt ansikt og tenkte: «Å fy, det der var sykt digg, det må jeg anbefale alle kompisene mine».

Det er pornografien som har fremstilt dette som en sexy ting.

Oppfostret på porno

90 prosent av alle scener i bestselgende pornofilmer inneholder en voldelig handling, enten psykisk eller fysisk, eller også begge deler.

«Money shot» er en undertrykkende, nedlatende handling som har opphav i pornokultur.

Sannheten er at pornografi er den mest tilgjengelige seksualundervisningen. Den er skamløs, lett å skjule, og den er grafisk.

Sannheten er at pornografi er den mest tilgjengelige seksualundervisningen

Hvorfor spørre kontaktlæreren i 9C om hvordan man har sex, når man heller kan søke opp «big cock» på nettet og få tilstrekkelig med informasjon uten å drite seg ut foran resten av klassen?

Hvis noen mannlige lesere er uenige og opplever en «money shot» som underliggende, biologisk tilfredsstillende, må du gjerne forklare meg hva greia er.

Jeg har aldri kommet en jente i ansiktet, og det kan jo godt hende det er digg...

Det finnes også en nettside som tilbyr eksplisitt videoer av jenter som «gagger».

Til de som ikke har hørt om fenomenet «gagging», består det altså av at man dytter penisen sin så langt ned i kvinnens hals at hun er på randen til å kveles og kaste opp.

Hun har gjerne en del maskara på øyevippene, slik at man ser tydelig at hun får tårer i øynene, brekker seg og kveles.

Når vi vet at pornografi er den mest tilgjengelige seksualundervisningen, kan vi se for oss konsekvensene for neste generasjon, som er oppfostret på hardcore porno.

Mange setter pornofantasiene ut i livet med partnere.

Ungdommene møter sterke forventninger om hva man bør si ja til av seksuelle aktiviteter, og krav til utseende. Det er her seksualundervisningen spiller en viktig rolle.

Tyr til pornoen

Jeg vet ikke hva dere lærte dere i seksualundervisningen dere mottok. Jeg antar at dere lærte om beskyttelse mot kjønnssykdommer og graviditet.

En kondom over en banan, de forskjellige prevensjonsmetodene, mensen, fruktbarhet og kanskje en liten innføring i orgasme.

Min kontaktlærer forklarte at det kilte i kroppen, og at man så stjerner. Et godt forsøk på en forklaring var det i hvert fall.

Seksualundervisningen består fortsatt av å forhindre kjønnssykdommer og graviditet.

Vi reduserer sex til noe som har store konsekvenser, alvorlige følger.

Det som er så naturlig, rotete, keitete, klissete, fuktig, deilig, tilfredsstillende og MENNESKELIG, blir redusert til noe vi må passe oss for.

Det er ikke rart at vi søker til pornoen.

Over halvparten av guttene i alderen 13–16 år svarer at de bruker pornosider.

Fra ung alder blir de lært at kvinner er noen som vil ha deg, noen som byr seg frem til deg, og som ber om å bli pult - over et skrivebord, en vask, et operasjonbord, i et baksete, av tre menn, av stefaren sin, av faren sin.

Vi lærer ikke om grensesetting, samtykke, seksualitet eller forskjellige type relasjoner.

Les også Linn W. Rosenborg: Hun samtykket til sex MED kondom. Så snek han den av...

Hvor flott hadde det ikke vært om vi kunne forebygge voldelige forhold fordi elevene i en alder av 14 lærer seg definisjonen på mishandling psykisk og fysisk?

Hvis noen hadde fortalt meg at «fittefis» var helt vanlig, hadde jeg kunnet unngå mye skam og ydmykelse.

Bli sinte på samfunnet

Hva er da løsningen? Hvordan kan vi minske presset og forklare situasjonen til ungdom?

Når jeg snakker med ungdom, forteller de meg ofte at de er uenige.

Hvis noen hadde fortalt meg at «fittefis» var helt vanlig, hadde jeg kunnet unngå mye skam og ydmykelse

De synes ikke det er så mye press på dem, de synes det er greit at Kylie Jenner poserer halvnaken på Instagram-feeden deres, og de er opptatt av at alle skal ha lov til å uttrykke seg.

De er naive, for det er dette de er vant til. Jeg pleier å oppfordre ungdom til å bli sinte. Rette sinnet sitt mot urettferdighetene og skjevhetene i samfunnet, fremfor å rette sinnet mot seg selv.

Privat

Fremfor å tro at man er unormal og ikke passer inn, vil jeg at de skal bli bevisste på normene som begrenser dem, og de overveldende inntrykkene de blir truffet av hver eneste dag, gjennom mediene, reklame og sosiale medier.

For det påvirker dem. Selvfølelsen blir rammet, men de er det ikke bevisst.

Jeg tror på at kunnskap er løsningen til det meste. Vi må undervise ungdom i sin egen hverdag og deres eget selvhat.

Les også Kronikk: Flere har oppsøkt intimkirurg etter NRK-serie

For selvhatet er tilgjengelig hver eneste dag, verktøy for å bedre selvfølelsen eksisterer ikke.

Forklaringen på at jenter opererer underlivet eller leppene eller rumpa, er at all ungdom forsøker å bli som alle andre, å være normale.

De har ikke behov for å bli bedre enn andre, sterkere enn andre eller vakrere enn andre. Men de drives av en underliggende følelse av ikke å være bra nok.

De vil bare være bra nok. De vil bare være normale.

Da må vi skape større rom for hva som anses som normalt.

Teksten er basert på en appell Falch nylig holdt på Samfundet i Trondheim.

Lese videre? Vi anbefaler også:

Les også Ulrikke Falch skrev i fjor: Spiseforstyrrelsen var bare min kamp. De pårørende var hjelpesløse.

Les også Amalie Lereng: Vi må skille mellom feminisme og smak og behag

Les også Utah har erklært porno som en folkehelsekrise

Munimara/NTB Scanpix / Shutterstock

Les også Anna Kvam: Norske jenter trenger ikke skamme seg. Det burde pornobransjen...

Les også Pernille Nylehn: Fettsuging av «bollemus». Beskjæring av «flaggermus». Intimkirurgi øker — og er problematisk

Les også Arbeidstilsynet straffer pornoprodusent for å droppe kondom

Trenger unge i dag kvinnedag og feminisme?

Tre unge jenter diskuterer kvinnedagen. Sofia Nesrine Srour (21) er troende muslim og feminist - i hijab. Ikke alle mener det lar seg kombinere. Dessuten utfordrer vi gjestene i ulike paroletekster og spør: Hadde du stilt deg bak denne?

Hør den med ett klikk her: